Diari Oficial de la Generalitat Valenciana


Sumari del DOGV 3607, del 19-10-1999 (1999/8828)

RESOLUCIÓ de 24 de setembre de 1999, de la Direcció General de Treball i Seguretat Laboral, per la qual es disposa el registre i la publicació dels acords sobre revisió salarial 1999-2000 i fixació de sous mínims provisionals per a 1999 i 2000 del Conveni col·lectiu per a empleats de notaris del territori de l'Il·lustre Col·legi Notarial de València (codi 800035).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3607

Data del DOGV
:   19-10-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/8828


Data del document
:   24-09-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu
    * notari

RESOLUCIÓ de 24 de setembre de 1999, de la Direcció General de Treball i Seguretat Laboral, per la qual es disposa el registre i la publicació dels acords sobre revisió salarial 1999-2000 i fixació de sous mínims provisionals per a 1999 i 2000 del Conveni col·lectiu per a empleats de notaris del territori de l'Il·lustre Col·legi Notarial de València (codi 800035). [1999/X8828]
  
Vist el contingut de l'acta de la Comissió Negociadora del Conveni col·lectiu per a empleats de notaris del territori de l'Il·lustre Col·legi Notarial de València, presentada davant d'aquesta Direcció General de Treball i Seguretat Laboral, el dia 16 de setembre de 1999, firmada en data 7 de juliol de 1999, d'una part, per la representació de l'Associació Professional de Notaris de l'Il·lustre Col·legi de València, i de l'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre revisió salarial 1999-2000 i fixació de sous mínims provisionals per a 1999 i 2000 del Conveni Col·lectiu per a Empleats de Notaris del Territori de l'Il·lustre Col·legi Notarial de València, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i dipòsit de l'acord.
  
Segon
  
Disposar-ne la publicació en el Diari Oficial de la Generalitat Valenciana.
  
València, 24 de setembre de 1999.- El director general de Treball i Seguretat Laboral: Román Ceballos Sancho.
  
Acta de la comissió negociadora del Conveni col·lectiu per a empleats de notaris del territori de l'Il·lustre Col·legi Notarial de València.
  
València, 7 de juliol de 1999.
  
Sent les vint hores de hui, en la notaria del Sr. Enrique Robles Perea, carrer de Colom, núm. 70 de València, es reuneix la Comissió Negociadora del Conveni col·lectiu de treball per als empleats de notaris del territori de l'Il·lustre Col·legi Notarial de València, constituït a saber:
  
En representació de l'Associació Professional de Notaris de l'Il·lustre Col·legi Notarial de València:
  
President: sr. Enrique Robles Perea, notari de València.
  
Sr. Fernando Pascual de Miguel, notari d'Almassora (Castelló).
  
Sr. José María Cid Fernández, notari d'Alboraia (València).
  
En representació de l'Associació Professional Lliure d'Empleats de Notaries de la Comunitat Valenciana (APLEN):
  
President: sr. Ernesto Máñez Fort, de València.
  
Sr. Eduardo Genovés Candel, de València.
  
Sr. Antonio Santamaría Creo, de València.
  
Sr. Juan Candela Cerdán, d'Alacant.
  
Sr. Manuel Ros Porcar, de Castelló de la Plana.
  
Actuen com a portaveus de les respectives representacions els senyors Robles i Máñez, presideix la reunió el senyor Enrique Robles Perea, i actua de secretari el sr. Eduardo Genovés Candel.
  
Donant a aquest acte el caràcter de Junta Decisòria, que accepten per unanimitat i de conformitat amb l'article 28.C del Conveni Col·lectiu vigent de 26 d'octubre de 1992, es procedeix a continuació a exposar el que s'ha tractat en anteriors converses i com a conseqüència d'això, es prenen, per unanimitat, els següents acords:
  
A) Modificar les taules salarials per als anys 1999 i 2000 en la quantia que corresponga per aplicació de l'índex de preus al consum de cada any, per a totes les categories i els grups de notaries del territori corresponent a l'Il·lustre Col·legi Notarial de València.
  
De forma provisional, per a l'any 1999, s'incrementen en un 2,4%. Conegut el IPC real de l'esmentat any i el previst per a l'any 2000, s'aplicarà, amb la correcció a l'alça o a la baixa que haguera resultat el 1999, tal índex previst en l'any 2000 que serà definitivament fixat amb l'IPC real de l'esmentat any 2000.
  
B) Les quantitats resultants s'incrementaran a favor dels empleats, per arrodoniment, fins a la fracció immediata superior de 100 pessetes, i es fixaran com a sous mínims per a tot l'any 1999, llevat de revisió, si és el cas, els següents:
  
 Grup 1r Grup 2n Grup 3r
  
Oficials 1rs 334.102 112.301 298.199
  
Oficials 2ns 259.986 195.741 813.685
  
Auxiliars 766.339 435.898 734.735
  
Copistes 224.254 97.500 93.400
  
Subalterns 88.400 88.400 88.400
  
A les quantitats indicades s'afegirà el complement d'antiguitat que siga procedent en cada cas, de conformitat amb l'article 29 de l'esmentat conveni.
  
Els salaris fixats hauran d'abonar-se amb efectes d'1 de gener de l'any corrent i s'abonaran els endarreriments corresponents de forma immediata, una vegada comunicat aquest acord.
  
Els salaris establits tenen la consideració de mínims, per la qual cosa els pactes o convenis acordats privadament entre els notaris i els seus empleats que impliquen condicions més beneficioses per a aquests subsistiran per a qui ja els gaudisca. De la mateixa manera, els increments establits en la taula salarial fixada seran absorbits per qualsevol forma de retribució que perceberen els empleats.
  
Els acords precedents seran comunicats per la Comissió de Vigilància, amb caràcter immediat, a tots els notaris i empleats del territori, per les respectives associacions professionals.
  
I, perquè conste, una vegada redactada i llegida, s'aprova per unanimitat la present acta, la qual s'expedeix en quatre exemplars i amb un únic efecte, i se n'acorda la tramesa als afiliats dels col·lectius representats. I es faculta els presidents de les associacions firmants amb caràcter indistint i solidari perquè efectuen tots els tràmits necessaris o que es consideren convenients davant dels organismes competents, fins i tot davant de la Direcció General de Treball, Conselleria de Treball de la Generalitat Valenciana, i qualssevol altres centres oficials, per a la publicació en el Diari Oficial de la Generalitat Valenciana i el registre en l'organisme competent.
  
I com a prova de conformitat, firmen tots els reunits la present acta en dos folis, i s'alça la sessió a les vint-i-una hores del dia de hui.
  
Per la representació Per la representació
  
notarial, dels empleats,
  
Enrique Robles Perea Ernesto Máñez Fort
  
José María Cid Fernández Eduardo Genovés Candel
  
Fernando Pascual de Miguel Antonio Santamaría Creo
  
 Juan Candela Cerdán